มองเห็นร้านนี้แทบทุกวันเวลาเดินสกายวอร์ค เล็งไว้หลายทีนานนับปี ว่าแล้วก้อฤกษ์งามวันนี้ ได้มาซะที

โทรจองโต๊ะ 3 คน ลืมบอกเวลา รู้แค่ว่าร้านเปิด 11:30 - 14:00 น. ก้อได้แต่ภาวนาว่าจะมีโต๊ะไว้ให้

เมื่อมาถึงพนักงานต้อนรับอบอุ่น ยิ้มแย้ม ร้านคนไม่แน่นแต่ก้อเกือบเต็ม มาถึงร้านตอนเที่ยงครึ่ง ได้โต๊ะนั่งแบบโซฟา เมียงๆมองๆรอบๆร้าน ลูกค้าจีนทั้งนั้นเลย น่าจะเป็นกรุ๊ปทัวร์

เดินวนไปสามรอบทานไรดี แวะพาสต้าก่อนเลย สั่งเสร็จเค้าถามเบอร์โต๊ะ อ่าวดูตรงไหนหว่า เค้าว่าอยู่บนโต๊ะ ข้างขวดเกลือพริกไทย อ่อ... จะรู้มั้ย ทำไมไม่บอกตอนพามาที่โต๊ะฟระ แอบเคืองหงะเพราะต้องเดินกลับมาหาเลขที่โต๊ะ เลขที่ออก B3

พาสต้าผัดร้อนๆหอมฉุยเสิร์ฟแบบควันกรุ่นๆ เสียดายรสชาติยังไม่โดนใจเท่าไหร่ ซุปแครอทอร่อย ไก่ย่างอร่อยชิ้นโตเท่าบ้าน สลัดอร่อยคลุกเองเลอะเทะไปหมด

สรุปทานเยอะมากๆหัวละ 333++ จ่ายคนละ 392 บาทเท่านั้น อิ่มสบายพุงพร้อมหลับค่ะ